google/wiki40b huggingface dataset:
Hjalmar Broch

Biografi

Broch tok examen artium i 1900. Deretter tok han krigsskolen, det var tradisjon i familien at mannlige medlemmer ble offiserer eller prester. Men han valgte å studere zoologi ved universitetet i Kristiania under Kristine Bonnevie. Han hadde studieopphold ved den biologiske stasjonen i Drøbak hos professor K. E. Schreiner og ble spesielt interessert i havets dyreverden. I 1903 var han med forskningsskipet «Michael Sars» på tokt ved Island og i 1904 ble han assistent ved Fiskeristyret i Bergen. Han var også assistent ved Svenska Hydrografisk-Biologiska Kommissionen. Bare 28 år gammel tok han doktorgraden i 1910, deretter arbeidet han ti år som konservator i Trondheim ved museet til Det Kongelige Norske Videnskabers Selskab. Fra 1920 til 1952 var han knyttet til Universitetet i Kristiania, først som dosent, fra 1937 ble stillingen omgjort til professorat. Fra 1920 til 1940 bestyrte han den biologiske stasjonen i Drøbak og hadde kontor der til 1935.
Mens han var assistent i Bergen, var han med i sildeundersøkelsene. Senere studerte han nesledyr og rankeføttinger. Han skrev flere arbeider som etablerte ham som en internasjonal ekspert på disse dyregruppene og var medarbeider av det store standardverket Handbuch der Zoologie. Han samlet selv inn materiale fra norskekysten, men han fikk også tilsendt materiale fra hele verden. Etter at han var gått av for aldersgrensen, ble han i 1957 invitert til Natural History Museum i London for å gå gjennom materiale i deres samlinger.
Oldstaven

Opprinnelse

I Historien om de tre brødrene blir det sagt at de tre brødrene ble konfrontert Døden som gav dem hver av dem et ønske. Den eldste broren blir beskrevet som en krigersk mann og han ønsket seg "en tryllestav mektigere enn alle andre, en stav som ville vinne hver duell for sin eier". Det er også en teori om at staven er laget av den eldste broren. Det er også et faktum at den er av svarthyll, og det er blitt spekulert om at kjernen kanskje er halehåret til en Dystral. Da dystraler ville være meget uvanlig å ta i bruk i forbindelse med tryllestaver, siden de kjennetegner døden og derfor ville vært mest effektivt å skremme en motstander med.

Eierbytte

I motsetning til vanlige staver kan Oldstaven virke bedre enn en eiers opprinnelige stav, og den vanligste måten å få tak i Oldstaven er å drepe den forrige eieren, men det er ikke nødvendig å drepe eieren så lenge personen blir overvunnet. Siden staven er et veldig kraftfullt våpen er den den av de tre dødstalismanene som oftest skifter eier. Staven dukker opp i historiene, men det finnes også lange perioder der den er vekk, noe som gjør at den sammen med de andre talismanene blir sett på som en legende.

Eiere

På grunn av sitt skiftende eierskap har staven hatt mange eiere, de mest kjente er Gellert Grindelwald, Albus Humlesnurr og Harry Potter. Grindelwald stjal staven fra den kjente stavmakeren Gregorovitsj, men etter å ha terrorisert store deler av Europa kom det til kamp mellom Grindelwald og hans tidligere venn, Albus Humlesnurr, og Grindelwald overgav seg. Ved Humlesnurrs død i slaget ved Galtvort ble han avvæpnet av Draco Malfang og deretter drept av Severus Slur. Voldemort gikk ut fra at det var Slur som var den nye staveieren og drepte han for å bruke stavens fulle potensial. Senere når Voldemort blir konfrontert med Harry Potter viser dette seg å være feil og at det er Malfang som ble den rette eieren av staven, men siden Harry allerede har tatt over Malfangs stav er han den rettmessige eieren av staven. Hvis Harry Potter dør en naturlig død vil stavens eiertrang forsvinne.

Navn

Oldstaven går også under navnene Dødsstokken og  Skjebnestaven. Oldstaven betyr gamlestaven da old er et annet ord for gammel. På engelsk heter staven the Elder Wand; elder er både ordet for gammel og svarthyll (tresorten som er brukt til staven) og har derfor en dobbel betydning.
Bryting under Asialekene 1982

Bryting under Asialekene 1982. Bryting var en av flere sporter under de niende Asialekene som ble arrangert i New Delhi i India mellom 9. og 20. september 1982. Det var åttende gangen som bryting var på programmet under Asialekene. Det var ti vektklasser i fristil for menn. Japan ble beste nasjon med fire gullmedaljer foran Iran med tre.
Energa

Energa er en granat for gevær i kaliber 75 mm fra belgiske Mecar til bruk mot pansrede kjøretøyer.
En spesiell drivpatron kreves i våpenet den avfyres fra.  Granaten er finnestabilisert og veier 645 gram .  Den ble tatt i bruk av de fleste Nato-land fra 1950-tallet, og designet ble kopiert, blant annet i USA som M28 og i Sør-Afrika som Denel 75 mm R1M1.  I britisk tjeneste het den No 94 Energa.  
Energa har vært i bruk i den norske Hæren og Heimevernet fram til 1970-tallet, og ble erstattet med M72 panservernrakett.
The Fame Monster

The Fame Monster er Lady Gagas andre studioalbum.
Albumet ble utgitt i 2009. Det inneholder sporet «Bad Romance» som ble utgitt på singel, og som det også har blitt laget musikkvideo til. I mars 2010 ble musikkvideoen til «Telephone» (med Beyoncé Knowles) utgitt.
Mercosur

Pass

Se også: Uruguayanske pass
London School of Economics

Rangeringer

LSE ble rangert som nummer 3 av 126 britiske universiteter på Complete University Guides liste for 2016 og som nummer 13 av 119 britiske universiteter på The Guardians 2016-liste.
THE World University Rankings 2014-2015 plasserte LSE som det 34. av de 500 beste universitetene i verden. I QS World University Rankings for 2014 rangerte universitetet som nummer 71 og i Academic Ranking of World Universities (Shanghai-rankingen) for 2014 som nummer 101-150 av verdens universiteter.
Den nasjonale undersøkelsen Research Assessment Exercise i 2008 viste at LSE kom på delt andreplass (sammen med Oxford), og var Storbritannias beste universitet innen bl.a. økonomi, antropologi, jus og Europastudier.
Errigal

Errigal (irsk: An Earagail/tEargail) er et fjell ved Gweedore i grevskapet Donegal i Irland. Med en høyde på 749 meter over havet er det det høyeste fjellet i fjellkjeden Derryveaghfjellene, og også det sørligste, bratteste og høysete fjellet i Seven Sisters, som er en del av Derryveaghfjellene.
Son/Hølen

Son/Hølen formannskapsdistrikt ble opprettet i henhold til formannskapslovene 1. januar 1838. Distriktet bestod frem til 1847 da det ble delt i to selvstendige distrikter: Son og Hølen. Ved delingen hadde Son formannskapsdistrikt 396 innbyggere, mens Hølen hadde 199.
Porrhomma microphthalmum

Utseende

Porrhomma microphthalmum er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Hesthandlervise

«Hesthandlervise» er et skillingstrykk eller snarere revyvise, ifølge Alf Prøysen. Han mente det var en gammel revyvise fra Hamar, og undret på om det var Carl Haave, eller «Monsen sjøl», som hadde laget teksten. Melodien skal være den samme som «Hain Ola kom rekan tel bygda om våren» og «Først kom jeg til byen som kokke hos presten».

Teksten

1.Je hadde ei merr, hu var litt ut i åra

hu hadde lit gæiller og vondt for å gå,

og det tør je seie foruten å sår a

je ofte drog lasset nur hu gikk i stå.

Detta syntes je var såpass klundersamt

sjøl å vera trekkdyr når je hadde gamp,

og om høsten da pløyinga skulle begynne

så ville je sleppe å dra plogen sjøl.
2.Og selja a tel slakt det var tusen umulig,

hu var omtrentelig som kjerringa mi.

Ja snillere var a og det var utrulig

så hugsamt som vi to har hatt i vår tid.

Men her om dagen sa je ått han Matt'nus

Nå lyt du sjå å få deg din beste puss.

Og sæla på merra for nå skal vi reise

nedover til Hamar og handle med gamp.
3.Som sagt vi så gjorde vi drog da tel byen

je sporde en kar om han ville ha gamp,

han svara han helst ville ha seg en ny en

og itte en halvt hundre års gammal slamp.

Da bynte jeg å klå meg litt bak øra

og lure stygt på hå je skulle gjøra.

Så sa je: Du Matt'nus kom hit med litt hembrent

je trur nesten merra vil ha seg en knert.
4.Men da ska du væta at merra vart vilter

hu sparka og knegge og spende og slo,

og lett som en ungdom på åtti hu dilte

i reneste trav ja den merra var god.

Da ska je seia pipa fikk en annen låt,

dom syntes denne merra var så ung og kåt.

Og solgt a det fekk je på flygende flekken

for ett tusen kroner, je smusle og lo.
5.Og kjøpskål det drakk vi det smaka så deilig

og humøret steig, ut på kvelden i går

så trefte je en kar ja det var så beleilig

han bau meg en hest på en fire fem år.

Og denne hesten likte je så grepa

begeistra je i pengeboka grava

ett tusen fem hundre det fekk han på labben

og handelen var avgjort og hesten var min.
6.Om morran je vakna litt tung opp i skallen,

så sa je: Du Matt'nus hvis opp du nå står,

og ser om den hesten sin står ned på stallen

den finfine øykjen det er hest som forslår.

Han Mattnus gikk og je låg der og venta

je lura på å han om hesten mente

han ropte i døra je nesten bevsimte:

Det er jo den merra vi solgte i går.
Supernytt

Supernytt er NRKs nyhetssendinger for barn og unge på NRK Super. Programmet startet 4. januar 2010.
Målgruppen til Supernytt er barn i alderen 8 til 12 år. Programmet har som formål å forklare det som skjer i Norge og verden slik at barn forstår og klarer å sette ting i en sammenheng. I tillegg skal Supernytt gi barn en stemme, dempe frykt og bidra til å kapre morgendagens nyhetsbrukere.  Supernytt produserer nyheter på fire plattformer: TV, nett, Instagram og Snapchat. Supernytt publiserer fra mandag til fredag en nyhetssending kl 10 på nrksuper.no som også sendes kl 1850 på NRK Supers TV-kanal. Sendingene er også tilgjengelige i NRKs nett-tv.

Programledere

Programledere er Benedicte Bendiksen, Selma Ibrahim Karlsen, Dang Trinh, Johannes Slettedal og Tone Rekdal Sperre.

Plattformer/stasjoner

Supernytt produserer nyheter på fem plattformer: TV, nett, Instagram, Snapchat og tik tok.
Supernytt publiserer fra mandag til fredag en nyhetssending kl 10 på https://web.archive.org/web/20131121225038/http://nrksuper.no/super/supernytt/  som også sendes kl 1850 på NRK Supers TV-kanal. Sendingene er også tilgjengelig i NRKs nett-tv. 
Supernytt har også en YouTube-kanal hvor det legges ut klipp myntet på barn og unge.

Priser

Programmet ble kåret til beste barne- eller ungdomsprogram under Gullruten 2011. Supernytt fikk NRKs journalistpris i 2011. Programmet ble også tildelt Redd Barnas barnerettighetspris i 2011. I 2012 fikk Supernytt NRKs språkpris av kringkastingssjef Hans-Tore Bjerkaas. i 2013 ble Supernytt tildelt den gjeve Juryeprisen under Barnemediefestivalen i Ebeltoft i Danmark for ekstrasendingen som ble laget etter 22. juli-terroren i 2011 - «Supernytt ekstra - 22. juli 2011».
Meldepliktig sykdom

En meldepliktig sykdom er en sykdom der det er pålagt via lov eller forskrift å melde om til myndighetene. Den påkrevde meldingen omfatter vanligvis en rekke detaljerte informasjoner slik at myndighetene har mulighet å overvåke sykdommen, særlig for å kunne spore utbrudd tidlig, men også for å følge langsiktige trender.
Hovedsakelig overvåkes infeksjonssykdommer, men i Norge overvåkes også andre sykdommer som for eksempel kreft. Slike overvåkningssystemer eksisterer i veldig mange land i hvert fall for sykdom som rammer mennesker, men omfatter ofte også for ulike dyre- og (mat-)plantesykdommer. Noen sykdommer er også internasjonal meldepliktig til Verdens helseorganisasjon slik som kolera, gulfeber og pest.
Overvåkning av humane infeksjonssykdommer skjer i Norge via Meldingssystem for smittsomme sykdommer (MSIS) administrert av Nasjonalt Folkehelseinstitutt.
Jostein Erstad

Biografi

Erstad er småbrukersønn fra Skodje kommune utenfor Ålesund. Han deltok i Milorg og kom til Oslo i 1945. Her ble han tatt opp som politiaspirant. Som konstabel var han også spaner. Han tok artium som privatist ved siden av full jobb, deretter studerte han jus og ble cand.jur., også det ved siden av full jobb. Han var dommerfullmektig, politifullmektig og lærer på Politiskolen. Han ble statsadvokat i Eidsivating i 1971. Fra 1980 var han leder for embetet, inntil han i oktober 1982 ble overvåkningssjef etter Gunnar Haarstad.
Snjatyn

Snjatyn (ukrainsk Снятин, polsk Śniatyń, armensk Սնիատին, jiddisk שניאטין) er en by i Ivano-Frankivsk oblast, vest i Ukraina langs elva Prut. Den er det administrative senteret i Snjatynsky rajon (distrikt). Byen har omkring 10. 000 innbyggere (2011).

History

Første gang byen nevnes, var i 1158. Ksnjatyn var oppkalt etter Kostiantyn Siroslavytsj, en bojar og general  under Jaroslav Osmomysl. Byen ble gitt Magdeburg-rettighetene i 1448. Som en følge av Polens første deling (Traktaten av St. Petersburg av 5. juli 1772), ble Snjatyn (og Galicia) lagt til Habsburgmonarkiet.
I 1939 var Snjatyn midlertidig sete for den amerikanske ambassade i Polen, ettersom personalet oppgav Warszawa etter de første tyske bombingene der.
Nesten hele Snjatyns jødiske befolkning ble myrdet under Holocaust.  Mange ble skutt og begravd i skogen der.  Andre døde av sykdom og hungersnød i ghettoen. Om lag 1500 ble så sendt med tog til utryddingsleiren Belzec i det okkuperte Polen.
Dinagat Islands

Dinagat Islands er en provins rett nord for nordøstre Mindanao i Filippinene. Den ligger i regionen Caraga og består av Dinagatøya og noen mindre øyer. Innbyggertallet beregnes til om lag 120 000 (2006) på et areal på 802 km². Administrativt hovedsete er San Jose.
Provinsen ble opprettet mor slutten av 2006 og var tidligere en del av provinsen Surigao del Norte. Den bestod av syv kommuner. I 2010 ble Dinagatøyene atter forent med provinsen Surigao del Norte. Men i 2012 reverserte filippinsk høyesterett dette, slik at Dinagat Islands er blitt provins igjen.
Eino Leino

Liv og virke

Leino var den sjuende og yngste sønn av landmåler Anders (Antti) Lönnbohm (tidligere Mustonen) og Anna Emilia Kyrenius. Paret fikk tilsammen ti barn. 
Tolv år gammel fikk han publisert sine første dikt i Hämeen Sanomat. Han begynte ved universitetet, men avsluttet aldri noe studium. Allerede i 1896, 18 år gammel utga han to diktsamlinger, Maaliskuun lauluja (Sanger i mars) og Tarina suuresta tammesta (Fortellingen om den store eika). Gjennom livet publiserte han tilsammen 32 diktsamlinger, 25 skuespill, 25 prosaverker og 16 oversettelser.
Eino Leino var gift tre ganger. Han fikk en datter Eya Helka, med sin første hustru Freya Schoultz, som han giftet seg med i 1905. Leino hadde allerede fra 1903 også hatt et forhold til forfatterinnen Hilja Onerva Lehtinen (L. Onerva). Forholdet til Onerva besto helt til hans død, riktignok etterhvert som et platonisk vennskap. Han giftet seg på ny i 1913 med Aino Kajanus, og igjen i 1921 med Hanna Laitinen.
Leinos forfatterskap tok utgangspunkt i en folkelig tradisjon. Han utvidet sitt forfatterskap mot europeisk litteratur, og er karakterisert som en intellektuelt sett, en verdensborger.
Den 6. juli som er Leinos fødselsdag, er i Finland kalt Eino Leinodagen, diktets og sommerens dag, og hører til de 13 anbefalte flaggdagene i landet.
Pantertanter

Priser

Serien vant 11 Emmy-priser, fire Golden Globe-priser, og to priser for Viewers for Quality Television. Alle de fire ledende skuespillerne vant egne Emmy-priser for sin innsats.
Daneøks

Daneøks, eller den danske øks er en stridsøks som hovedsakelig ble brukt i vikingtiden og tidlig middelalder. Andre navn er også engelsk langøks.
Øksen har et bredt blad og et langt skaft opptil en meter.

Historie

I løpet av 900- og 1000-tallet var daneøksen populær utenfor Skandinavia, i området der påvirkning av vikingene var sterk, slik som i England, Irland og Normandie. Historiske beretninger forteller om daneøksen som et våpen for krigereliten i denne perioden, som for eksempel huskarle fra det angelsaksiske England. På Bayeux-tapetet, som viser hvordan William Erobreren vant Englands trone, blir daneøksen nesten utelukkende brukt av huskarle. Disse var Harold Godvinsons nærmeste soldater under Slaget ved Hastings. Bayeux-veven viser også en normanner som kløyver et hestehode med ett slag. Daneøksen ble også brukt av væringene kjent som pelekyphoros phroura (πελεκυφόρος φρουρά), «den øksebærende vakt». Bilder fra Konstantinopel viser en vakt fra væringene som holder en høy øks.
Acantholycosa norvegica

Utseende

Acantholycosa norvegica er lyst eller litt mørkere brun eller brunsvarte, med lysere eller mørkere flekker. Som voksne (imago) er hunnen omtrent 10 mm, mens hannen er mellom 7 og 8 mm lange (kroppens lengde).
Mange av artene i slekten Acantholycosa er ganske lik hverandre, de norske artene kan ikke skilles på ytre kjennetegn. For sikker artsbestemmelse kreves nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Fognafjorden

Fognafjorden er en sidearm av Boknafjorden i Finnøy og Strand kommune i Rogaland. Det meste av fjorden ligger sør for øya Fogn, som den er oppkalt etter. Fjorden har innløp i vest ved de små holmene Tåde mellom Marshovet fyr i sør og Rossøya i nord. Fra her strekker fjorden seg 8 kilometer nordøstover til området øst for Fogn, der Fisterfjorden fortsetter videre nordøstover.
Sørøst for Fogn stikker Årdalsfjorden seg østover og inn til Årdal i Hjelmeland. I vest grenser Fognafjorden til Hidlefjorden i sørvest, Brimsefjorden i vest og Talgjefjorden i nordvest. Medregnet Årdalsfjorden har Fognafjorden en total lengde på 18 kilometer.
Naturbase

Naturbase er et fagsystem for natur- og friluftslivsområder i Norge. Naturbase forvaltes og driftes av Direktoratet for naturforvaltning. Data fra Naturbase er gjort tilgjengelig for publikum via en egen kartapplikasjon på Internett og via egne WMS-tjenester.
Offshore Heavy Transport

Bakgrunn

Rederiet ble kjent da et tungløftskip det på den tiden eide, «Blue Marlin», fraktet den skadede jageren USS «Cole» fra Jemen til USA høsten 2000. Offshore Heavy Transport ble slått sammen med tungløftrederiet Dockwise i 2001, men Dockwise ble skilt ut og solgt til et investeringsfirma i 2006. 
I 2016 fraktet et av rederiets skip oljeriggen «Transocean Winner», den hadde gått på grunn ved Hebridene, og ble hentet fra havaristedet av tungløftskipet «Hawk».
Étienne Fourmont

Étienne Fourmont (valgt kinesisk navn: 傅爾蒙; pinyin: Fù Ěrméng; født den 23. juni 1683 i Herblay nær Argenteuil i Frankrike, død den 8. desember 1745 i Paris) var en fransk orientalist. Han var bror til Michel Fourmont og onkel til Claude-Louis Fourmont.

Liv og virke

Han utga Linguæ Sinarum mandarinicæ hieroglypliicæ grammatica (1742). 
Det ble senere påvist at han fremstilte som sitt eget arbeider som var blitt gjort av hans assistent Arcadio Huang, og at han i det øvrige også plagierte endel.
Blant hans studenter var Joseph de Guignes og Michel-Ange-André Le Roux Deshauterayes. 
Han ble medlem av Royal Society den 9. november 1738.
Yuanbaoshan

Yuanbaoshan (kinesisk: 元宝山区; pinyin: Yuánbǎoshān Qū) er et bydistrikt i byprefekturet Chifeng i den autonome region Indre Mongolia i Folkerepublikken Kina.
Det har et areal på 887 km² og teller 290.000 innbyggere.
Sierra Madres skatt

Handling

Tre amerikanere (Humphrey Bogart, Tim Holt og Walter Huston) drar til Mexico på jakt etter gull.
Broad River gasskraftverk

Broad River gasskraftverk er et varmekraftverk i Gaffney i delstaten Sør-Carolina i det østlige USA. Det har en installert produksjonskapasitet på 850 MW, fordelt på 5 like store blokker med moderne gassturbiner. Operatør er Calpine Corp.
Utstyret er vesentlig levert av General Electric. Anlegget ble bygget ut i årene 2000–2004. Brenselkilden er naturgass, og fyringsolje.
Kristiansand domprosti

Kristiansand domprosti er et tjenestedistrikt i Agder og Telemark bispedømme i Den norske kirke. Siden prostiet er knyttet til Kristiansand domkirke, er det ledet av en domprost.
Prostiet er inndelt sogn, og alle disse ligger i Kristiansand kommune
Nørresundby

Nørresundby er en nordlig forstad til Aalborg og ligger i Vendsyssel ved Limfjorden (Ålborg kommune). I Nørresundby er der ca. 25 000 innbyggere hvis man teller med bydelene Lindholm og Nørre Uttrup.
The Man from Earth

Handling

Handlingen fokuserer på John Oldman (David Lee Smith), en lærer som hevder å være et Cro-Magnon-menneske (eller huleboer tilhørende Magdalénienkulturen) som på en eller annen måte har overlevd i over 14 000 år. Handlingen finner sted i og rundt Oldmans hus under avskjedsfesten hans, og avanserer gjennom intellektuelle argumenter mellom Oldman og hans fakultet.
Pseudautomeris rudloffi

Utseende

Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Arten er utbredt i Costa Rica.
Smekklås

Smekklås er en funksjonsbetegnelse på låsen i en dør som ikke krever et fysisk grep utover lukkekraften for at døren skal låses. Normalt vil døren i slike tilfeller være utstyrt med dørpumpe som sørger for automatisk lukking av døren, og en låskasse med falle som vil passere låsstolpen fordi den er fjærbelastet. Ved bruk av adgangskontroll brukes normalt smekklås eller utstyr med tilsvarende praktisk funksjon.
Fordelen ved bruk av smekklås er at sikkerheten øker ved at man eliminerer mye av den menneskelige faktoren ved at man glemmer å låse, samt at "sistemann som går" ikke trenger nøkkel for å få låst etter seg. Ulempen er faren for å låse seg selv ute med nøkkel eller adgangskort liggende igjen på innsiden.
På 2000-tallet har krav om tilbakerømning i nødsituasjoner skapt diskusjoner om anvendelsen av smekklåser.

Smekklås i populærkulturen

Det er laget mange komiske situasjoner på film og teaterscenen tuftet på skrekkscenariet ved at døren smekker igjen, gjerne mens man er minimalt påkledt.